
POZIV NA DOSTAVU PROJEKTNIH PRIJEDLOGA 
„Jačanje održivosti te poticanje zelene i digitalne tranzicije poduzetnika u sektoru turizma“
(Referentni broj: NPOO.C1.6.R1-I2.01)



OBRAZAC 2.2.


IZJAVA PRIJAVITELJA O ISTINITOSTI PODATAKA, IZBJEGAVANJU DVOSTRUKOG FINANCIRANJA I USKLAĐENOSTI S UPUTAMA ZA PRIJAVITELJE PREDMETNOG POZIVA, A U SVRHU SUDJELOVANJA U    POSTUPKU DODJELE BESPOVRATNIH SREDSTAVA

Uputa za popunjavanje:
U izjavu na odgovarajuća mjesta umetnuti tražene podatke prema uputi unutar zagrada < >. Molimo da se podaci o ispunjavanju preduvjeta odnosno situacije navedene u Izjavi ne brišu niti mijenjaju! Izjavu je potrebno potpisati od strane osobe ovlaštene za zastupanje i u digitalnom obliku (skenirano) unijeti u sustav eNPOO prilikom predaje projektnog prijedloga.







Ja, ________________________________________________________________________
< umetnuti ime i prezime, adresu, OIB >
dolje potpisani, kao osoba ovlaštena za zastupanje prijavitelja ___________________________________________________________________________
< naziv subjekta, adresa, OIB >
potvrđujem da su podaci sadržani u dokumentaciji projektnog prijedloga pod nazivom

< umetnuti naziv projektnog prijedloga >
predanog u sklopu Poziva na dostavu projektnih prijedloga “Razvoj turističkih proizvoda prihvatljivih za okoliš, učinkovitost resursa te zelenu i digitalnu tranziciju” (referentni broj: NPOO.C1.6.R1-I2.01), istiniti i točni.
Pod materijalnom i kaznenom odgovornošću izjavljujem:
1. da sam pročitao, razumio i slažem se s uvjetima navedenima u Uputama za prijavitelje predmetnog Poziva;
2. da je projektni prijedlog podnesen sukladno načinu propisanom u Uputama za prijavitelje;
3. da Prijavitelj nije prešao ili s traženom potporom ne prelazi pragove definirane de minimis Uredbom;
4. da je Prijavitelj fizička osoba koja je postojeći iznajmljivač ili skupina postojećih iznajmljivača koji imaju važeće rješenje o odobrenju za pružanje usluga u domaćinstvu, a koja mora/ju, najkasnije u trenutku donošenja Odluke o financiranju projektnog prijedloga temeljem ovog Poziva, imati registrirano trgovačko društvo ili obrt u djelatnosti 55.1 Hoteli i sličan smještaj sukladno Nacionalnoj klasifikaciji djelatnosti - NKD 2007 (NN 58/07);
5. da Prijavitelj nije dostavio lažne informacije u sklopu projektnog prijedloga;
6. da Prijavitelj nije vlasnik poduzeća zatvorenih u prethodnom razdoblju od 12 mjeseci koja su operativna u istom ili srodnom sektoru djelatnosti u okviru iste skupine sukladno NKD 2007 (ograničenje se odnosi na razdoblje od 12 mjeseci od dana zatvaranja poduzeća);
7. da Prijavitelj ima poslovni nastan u Republici Hrvatskoj u trenutku plaćanja;
8. da Prijavitelj ili osoba ovlaštena po zakonu za zastupanje Prijavitelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili  nadzora toga gospodarskog subjekta) nije pravomoćno osuđena za bilo koje od sljedećih kaznenih djela odnosno za odgovarajuća kaznena djela prema propisima države sjedišta ili  države čiji je državljanin osoba ovlaštena po zakonu za njihovo zastupanje:
· sudjelovanje u zločinačkoj organizaciji, na temelju članka 328. (zločinačko udruženje)  i članka 329. (počinjenje kaznenog djela u sastavu zločinačkog udruženja) iz Kaznenog  zakona (NN, br. 125/11, 144/12, 56/15, 61/15, 101/17, 118/18, 126/19, 84/21), članka 333. (udruživanje za počinjenje kaznenih djela) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12);
· terorizam ili kaznena djela povezana s terorističkim aktivnostima, na temelju članka 97.     (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam), članka 101.a (putovanje u svrhu terorizma) i članka 102. (terorističko udruženje) Kaznenog zakona (NN, br. 125/11, 144/12, 56/15, 61/15, 101/17, 118/18, 126/19, 84/21) i članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12);
· pranje novca ili financiranje terorizma, na temelju članka 98. (financiranje terorizma) i članka 265. (pranje novca) Kaznenog zakona (NN, br. 125/11, 144/12, 56/15, 61/15, 101/17, 118/18, 126/19, 84/21) i članka 279. (pranje novca) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12);
· dječji rad ili druge oblike trgovanja ljudima, na temelju članka 106. (trgovanje ljudima) Kaznenog zakona (NN, br. 125/11, 144/12, 56/15, 61/15, 101/17, 118/18, 126/19, 84/21) i članka 175. (trgovanje ljudima i ropstvo) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12);
· korupciju, na temelju članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona (NN, br. 125/11, 144/12, 56/15, 61/15, 101/17, 118/18, 126/19, 84/21) i članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12);
· prijevaru, na temelju članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona (NN, br. 125/11, 144/12, 56/15, 61/15, 101/17, 118/18, 126/19, 84/21) i članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12);
9. da Prijavitelju nije utvrđeno teško kršenje ugovora[footnoteRef:1] zbog neispunjavanja ugovornih obveza, a koji je bio potpisan u sklopu nekog drugog postupka dodjele bespovratnih sredstava i bio je (su)financiran sredstvima EU, odnosno ESI fondova; [1:  Teško kršenje ugovora je kršenje ugovora u pogledu kojeg je nadležno tijelo izvršilo jednostrani raskid sukladno ugovoru o dodjeli bespovratnih sredstava, te je zatražen povrat cjelokupnog iznosa dodijeljenih sredstava, a radi se o sredstvima čiji povrat je po navedenoj osnovi zatražen u odnosu na bilo koji postupak dodjele bespovratnih sredstava iz bilo kojeg fonda EU.] 

10. da Prijavitelj i osobe ovlaštene po zakonu za zastupanje Prijavitelja nisu proglašene krivim zbog teškog profesionalnog propusta;
11. da Prijavitelj nije u sukobu interesa[footnoteRef:2] u predmetnom postupku dodjele bespovratnih sredstava; [2:  Općenito, radi se o situaciji u kojoj se dolazi u priliku svojom odlukom ili drugim djelovanjem pogodovati sebi ili sebi bliskim osobama, društvenim skupinama i organizacijama. Sukob interesa razmatra se i kroz članak 61. Uredbe (EU) br. 2018/1046
] 

12. da od Prijavitelja nije zatražen povrat te da nije u postupku povrata sredstava prethodno dodijeljenih u drugom postupku dodjele bespovratnih sredstava iz bilo kojeg javnog izvora (uključujući iz EU fondova), za aktivnosti odnosno troškove koji nisu izvršeni
13. [bookmark: _GoBack]da je projekt u skladu s predmetom i svrhom Poziva, doprinosi pokazateljima koji će se ostvariti provedbom projekta (obavezan je doprinos minimalno jednom pokazatelju) te je u skladu s interventnim poljima (područjima 047 i/ili 047.a i/ili 100) iz Priloga (VI./VII.) Uredbe o RRF-u;
14. da se projekt provodi u potpunosti na teritoriju RH;
15. [bookmark: _Hlk115520675][bookmark: _Hlk115520699]da provedba projekta nije započela prije predaje projektnog prijedloga u okviru ovog Poziva niti će završiti prije potpisa Ugovora o dodjeli bespovratnih sredstava;
16. [bookmark: _Hlk115520832]da trajanje razdoblja provedbe projekta nije dulje od 30. lipnja 2025. godine;
17. da projekt u trenutku podnošenja projektnog prijedloga nije fizički niti financijski završen;
18. da je projekt u skladu s odredbama svih relevantnih nacionalnih zakonodavnih akata, te u skladu sa specifičnim pravilima i zahtjevima primjenjivima na ovaj Poziv;
19. da projekt udovoljava svim zahtjevima povezanima s pravilima dodjele državnih potpora utvrđenima u Programu de minimis potpora. Ukupan iznos potpore male vrijednosti (de minimis) koja se dodjeljuje jednom poduzetniku, uključujući traženi iznos potpora male vrijednosti prema ovom Pozivu, ne prelazi 200.000,00 EUR u razdoblju od tri fiskalne godine (tekuća fiskalna godina i prethodne dvije godine), odnosno 100.000,00 EUR u sektoru prometa; (točka 1.7 Uputa za prijavitelje);
20. da projekt ne uključuje aktivnosti namijenjene: primarnoj proizvodnji poljoprivrednih proizvoda; ribarstvu i akvakulturi; djelatnostima proizvodnje, prerade i stavljanja na tržište duhana i duhanskih proizvoda; djelatnostima kasina i istovjetnih poduzeća, proizvodnje i stavljanja na tržište uređaja za igre na sreću; poslovanju nekretninama; financijskim djelatnostima i djelatnostima osiguranja; djelatnostima socijalne skrbi sa smještajem; proizvodnji proizvoda i usluga navedenih u Uredbi o popisu robe vojne namjene, obrambenih proizvoda i nevojnih ubojnih sredstava (NN 26/18., 37/18., 63/19. i 107/21); ulaganjima kojima se prednost daje uporabi domaće robe u odnosu na uvezenu robu;
21. da se projekt, na način opisan u projektnom prijedlogu, ne bi mogao provesti bez potpore iz Nacionalnog plana za oporavak i otpornost (prijavitelj nema osigurana sredstva za provedbu projekta na način, u opsegu i vremenskom okviru kako je opisano u projektnom prijedlogu, odnosno potporom iz Nacionalnog plana za oporavak i otpornost osigurava se dodana vrijednost, bilo u opsegu ili kvaliteti aktivnosti, ili u pogledu vremena potrebnog za ostvarenje cilja/ciljeva projekta);
22. da projekt poštuje načelo nekumulativnosti, odnosno ne predstavlja dvostruko financiranje - prihvatljivi izdaci nisu prethodno (su)financirani bespovratnim sredstvima iz bilo kojeg javnog izvora (odnosno europskih strukturnih i investicijskih fondova, Mehanizma za oporavak i otpornost i drugih programa Unije te javnih izvora) niti će isti biti više od jednom (su)financirani nakon potencijalno uspješnog okončanja postupaka dodjele bespovratnih sredstava;
23. da je projekt spreman za početak provedbe aktivnosti projekta i njihov završetak je u skladu s planom aktivnosti navedenim u Prijavnom obrascu i zadanim vremenskim okvirima za provedbu projekta definiranim u točki 2.9. Prihvatljive aktivnosti projekta u okviru Uputa za prijavitelje;
24. da je projekt u skladu s horizontalnim EU i nacionalnim politikama o održivome razvoju, zaštiti okoliša, gospodarenju otpadom i zaštiti prirode te politikama ravnopravnosti spolova i nediskriminaciji, tj. projekt mora barem biti neutralan u odnosu na njih;
25. da će se rezultati ulaganja zadržati na mjestu ulaganja, najmanje tri (3) godine nakon završetka projekta. Ovo ne sprječava zamjenu postrojenja ili opreme koji su zastarjeli zbog brzih tehnoloških promjena, uz uvjet da je gospodarska djelatnost zadržana u Republici Hrvatskoj tijekom navedenog minimalnog razdoblja;
26. da je Prijavitelj upoznat s tim da ne smije tražiti/primiti sredstva iz drugih javnih izvora za troškove koji će mu biti nadoknađeni u okviru prijavljenog projektnog prijedloga i za financiranje odabranog projekta;
27. da se Prijavitelj obvezuje da će osigurati održivost projekta i projektnih rezultata sukladno odjeljku “Zahtjevi koji se odnose na sposobnost Prijavitelja, učinkovito korištenje sredstava i održivost  projekta” u Uputama za prijavitelje;
28. da je Prijavitelj upoznat s mogućnošću odbijanja projektnog prijedloga ukoliko ne pruži sve tražene podatke (uključujući sve propisane Obrasce), te izjavljuje da će tijekom postupka dodjele bespovratnih sredstava na traženje Ministarstva turizma i sporta i/ili Hrvatske agencije za malo gospodarstvo, inovacije i investicije dostaviti svu potrebnu dodatnu dokumentaciju;
29. da je Prijavitelj upoznat s ugovornim obvezama koje proizlaze iz Ugovora o dodjeli bespovratnih sredstava i pripadajućih priloga te ih prihvaća ukoliko projektni prijedlog bude  odobren za financiranje;
30. da će Prijavitelj pravovremeno izvijestiti nadležno tijelo o svim izmjenama i promjenama podataka navedenih u projektnom prijedlogu koje mogu utjecati na ispravnost dodjele bespovratnih sredstava;
31. da se podaci iz projektnog prijedloga mogu obrađivati i pohranjivati u kompjuteriziranom sustavu za nadzor i informiranje;
32. da je Prijavitelj upoznat da se osnovne informacije o projektnom prijedlogu (naziv korisnika, naziv projekta, iznos bespovratnih sredstava dodijeljenih projektu i stopa financiranja,     kratki     opis     projekta) objavljuju     na     mrežnim stranicama https://planoporavka.gov.hr/natjecaji/86 i sustava eNPOO;
33. da je Prijavitelj upoznat s činjenicom da je nadležno tijelo obveznik primjene Zakona o pravu na pristupu informacijama (NN, br.  25/13, 85/15);
34. da Prijavitelj samostalno prijavljuje i provodi projekt (u projekt nisu uključene partnerske organizacije);
35. da je Prijavitelj po predmetnom pozivu u sklopu Grupe 2. prijavio samo jedan projektni prijedlog.

Pod materijalnom i kaznenom odgovornošću, u svoje ime i u ime Prijavitelja potvrđujem da sam kao Prijavitelj i kao osoba po zakonu ovlaštena za zastupanje Prijavitelja svjestan a će se u slučaju davanja lažne izjave ili lažnih podataka primijeniti odgovarajuće mjere.U_____________________, dana________________________ godine.
Ime i prezime:

Potpis i pečat:

